കുട്ടിക്രിക്കറ്റില് ഇന്ത്യയുടെ ഭാവി ഭദ്രം പതിനാലാം രാവിലെ താരങ്ങള് ഇവരാണ് ദുബൈ: ഓരോ ഐ.പി.എല്ലും ഇന്ത്യന് ക്രിക്കറ്റിന് മികച്ച താരങ്ങളെ സംഭാവന ചെയ്യാറുണ്ട്. 14ാം ഐ.പി.എല്ലും അക്കാര്യത്തില് മോശമാക്കിയില്ല. ഇന്ത്യന് ടീമിലേക്ക് ഏതുനിമിഷവും വിളിക്കപ്പെടാന് പാകത്തില് മാറ്റുതെളിയിച്ച നിരവധി താരങ്ങളെയാണ് ഇക്കുറിയും ഐ.പി.എല് സംഭാവന ചെയ്തത്. പ്രഗല്ഭരായ നിരവധി വിദേശതാരങ്ങള്ക്കിടയിലും ബാറ്റിങ്ങിലും ബൗളിങ്ങിലും എല്ലാവരെയും കടത്തിവെട്ടിയത് ഇന്ത്യന് യുവതാരങ്ങള്. ഓറഞ്ച് ക്യാപ്പും പര്പ്പിള് ക്യാപ്പും നേടിയതും ഇന്ത്യന് യുവതാരങ്ങള്. കുട്ടിക്രിക്കറ്റില് ഇന്ത്യയുടെ ഭാവി ഭദ്രമെന്ന സന്ദേശം കൂടി ചെന്നൈ സൂപ്പര് കിങ്സിെന്റ കിരീടധാരണത്തോടെ സമാപിച്ച ഐ.പി.എല് സാക്ഷ്യപ്പെടുത്തുന്നു.1 ഋതുരാജ് ഗെയ്ക്വാദ്കഴിഞ്ഞ സീസണില് ഫയര് ഇല്ലെന്ന ആക്ഷേപം സാക്ഷാല് ധോണിയില്നിന്ന് നേരിടേണ്ടിവന്ന ഋതുരാജ് ആയിരുന്നില്ല ഇത്തവണ ചെന്നൈ സൂപ്പര് കിങ്സിെന്റ ഓപ്പണിങ്ങില് കണ്ടത്. 16 മത്സരങ്ങളില് നിന്ന് 635 റണ്സ് നേടിയ ഋതുരാജ് ഒരു സെഞ്ച്വറിയും നാല് അര്ധ സെഞ്ച്വറിയും തെന്റ പേരില് കുറിച്ചാണ് ഓറഞ്ച് ക്യാപ്പിന് അര്ഹനായത്.അധികം വൈകാതെ ഇന്ത്യന് ടീമില് എത്താന് ഏറ്റവും സാധ്യതയുള്ള കളിക്കാരനും ഋതുരാജാണ്. 136.26 സ്ട്രൈക് റേറ്റുള്ള ഋതുരാജിെന്റ മികവിലാണ് ചെന്നൈ ആദ്യം തന്നെ പ്ലേ ഓഫ് പിടിച്ചതും ചാമ്ബ്യനായതും. 2 ഹര്ഷല് പട്ടേല്വിരാട് കോഹ്ലിയുടെ റോയല് ചാലഞ്ചേഴ്സ് ബാംഗ്ലൂരിന് ഇക്കുറിയും കിരീടം കിട്ടാക്കനിയായെങ്കിലും 15 മത്സരങ്ങളില് നിന്ന് 32 വിക്കറ്റുമായി ഏറ്റവും കൂടുതല് വിക്കറ്റ് വീഴ്ത്തി പര്പ്പിള് ക്യാപ്പണിഞ്ഞ ഹര്ഷല് പട്ടേലിെന്റ പ്രകടനം മികച്ചുതന്നെ നിന്നു. ഒരു ഹാട്രിക്കടക്കമാണ് ഹര്ഷല് ഡ്വൈന് ബ്രാവോയുടെ 32 വിക്കറ്റ് എന്ന റെക്കോഡിനൊപ്പമെത്തിയത്. ഭാവി ഇന്ത്യന് താരത്തെയാണ് ഹര്ഷലില് കാണുന്നത്.3 വെങ്കിടേശ് അയ്യര്ഐ.പി.എല് യു.എ.ഇയിലേക്ക് പറിച്ചുനട്ട ശേഷമാണ് കൊല്ക്കത്ത നൈറ്റ്റൈഡേഴ്സിെന്റ നിരയില് വെങ്കിടേശ് അയ്യര് എന്ന താരം ഉദിച്ചുയരുന്നത്. അയ്യരുടെ മികവില് അടിമുടി മാറിയ കൊല്ക്കത്തയെയാണ് രണ്ടാം പകുതിയില് കണ്ടത്. 10 മത്സരങ്ങളില്നിന്ന് 370 റണ്സെടുത്തു. സൗരവ് ഗാംഗുലിയുടെ ആരാധകനായ വെങ്കിടേശ് അയ്യര് വൈകാതെ ഇന്ത്യന് ടീമിലെത്തുമെന്നു പ്രതീക്ഷിക്കുന്നു.4 ആവേശ് ഖാന്ലീഗ് മത്സരങ്ങളില്നിന്ന് ഏറ്റവും കൂടുതല് പോയന്റുമായി പ്ലേഓഫില് കയറിയ ഡല്ഹി ക്യാപിറ്റല്സിന്റെ വിജയങ്ങളില് ആവേശ് ഖാനെന്ന ബൗളറുടെ ആവേശോജ്ജ്വലമായ ബൗളിങ്ങുണ്ടായിരുന്നു. ആവേശിെന്റ വര്ഷമായിരുന്നു ഇക്കുറി. 2017 മുതല് ഐ.പി.എല്ലില് കളിക്കുന്ന ആവേശ് ഖാന് മൂര്ച്ചയേറിയതും ഈ വര്ഷമാണ്. 16 കളികളില് നിന്ന് 24 വിക്കറ്റ് വീഴ്ത്തിയ ആവേശ് വിക്കറ്റ് വേട്ടക്കാരില് രണ്ടാമനുമാണ്. ഇന്ത്യന് ടീമിലെത്താന് മികച്ച സാധ്യതയാണ് കാണുന്നത്.5 ഉംറാന് മാലിക്സണ്റൈസേഴ്സ് ഹൈദരാബാദിനായി വെറും മൂന്നു മത്സരങ്ങള് മാത്രം കളിച്ച് രണ്ടു വിക്കറ്റ് സ്വന്തമാക്കാനേ ഉംറാന് മാലിക്കെന്ന കശ്മീരുകാരന് കഴിഞ്ഞുള്ളൂ. പക്ഷേ, ആ മൂന്നു മത്സരങ്ങള് കൊണ്ട് ഇന്ത്യയുടെ ട്വന്റി 20 ലോകകപ്പ് മത്സരങ്ങള്ക്കുള്ള ടീമിെന്റ നെറ്റ്സ് ബൗളറായി ഇടം കിട്ടിയ താരമാണ് ഉംറാന് മാലിക് എന്ന 22കാരന്. കാരണം, അയാളുടെ പന്തുകളുടെ അപാര വേഗമാണ് മറ്റ് ബൗളര്മാരില് നിന്നും ഉംറാനെ വേറിട്ടു നിര്ത്തുന്നത്. മുംബൈക്കെതിരെ ഉംറാന് എറിഞ്ഞ 152.95 കിലോ മീറ്ററാണ് ഈ ടൂര്ണമെന്റിെല ഏറ്റവും വേഗമേറിയ പന്ത്. ഉംറാെന്റ വേഗത്തിനു മുന്നില് ഇന്ത്യന് ടീമിലേക്കുള്ള വഴി പാതിതുറന്നുകഴിഞ്ഞു.